Blaze7451/Wiki-th-20250601 huggingface dataset:
กลองชาตรี

กลองชาตรี
กลองชาตรี เป็นกลองสองหน้า มีรูปร่างเหมือนกลองทัดทุกอย่างแต่ขนาดย่อส่วนเปรียบเหมือนแม่กับลูก กลองชาตรีเป็นลูก มีเส้นผ่านศูนย์กลางยาวประมาณ 20 ซม. และสูง 24 ซม.ใช้เป็นคู่เช่นเดียวกัน ใช้ทำหน้าทับในวงปี่พาทย์เครื่องห้า หรือวงปี่พาทย์ชาตรี ประกอบการแสดงละครโนรา ใช้เล่นคู่กับโทนชาตรี

**อ้างอิง**
หมวดหมู่:เครื่องดนตรีไทย
หมวดหมู่:กลอง
โพรแคริโอต

โครงสร้างของเซลล์แบคทีเรีย
โพรแคริโอต (prokaryote) เป็นสิ่งมีชีวิตที่ไม่มีออร์แกเนลล์ที่มีเยื่อหุ้มและไม่มีเยื่อหุ้มนิวเคลียสจึงถือว่าไม่มีนิวเคลียส มักเป็นสิ่งมีชีวิตเซลล์เดียว คำว่า prokaryotes มาจาก ภาษากรีกโบราณ προ (pro-) ก่อน + κάρυον (karyon) เมล็ด ซึ่งหมายถึงนิวเคลียส  + ปัจจัย -otos, พหูพจน์ -otes ตัวอย่างของเซลล์กลุ่มนี้ได้แก่ - แบคทีเรีย ประกอบด้วยเยื่อหุ้มเซลล์ และไซโทพลาสซึม โดยในไซโทพลาสซึมจะมีไรโบโซม (ribosom) ไม่มีนิวเคลียส ส่วน DNA จะเป็นรูปวงแหวนพันอยู่กับโปรตีน อยู่ในไซโทพลาสซึมเรียกว่านิวคลีออยด์ (neucleoid)  ด้านนอกของเยื่อหุ้มเซลล์ จะมีผนังเซลล์ประกอบด้วยเปบทิโดไกลแคน แบคทีเรียแกรมลบจะมีเยื่อหุ้มด้านนอกผนังเซลล์ (outer membrane) อีกชั้น แต่แบคทีเรียแกรมบวกไม่มี  ทำให้ย้อมติดสีแกรมต่างกัน- อาร์เคีย เป็นแบคทีเรียที่พบในสภาพแวดล้อมที่ผิดธรรมชาติเช่น เป็นกรดจัด อุณหภูมิสูง องค์ประกอบของเยื่อหุ้มเซลล์และผนังเซลล์ต่างจากแบคทีเรียทั่วไป- ไซยาโนแบคทีเรีย เป็นโพรแคริโอตที่สังเคราะห์แสงได้

**อ้างอิง**
หมวดหมู่:ชีวเคมี
หมวดหมู่:เซลล์
มาร์ก วาห์ลเบิร์ก

มาร์ก โรเบิร์ต ไมเคิล วาห์ลเบิร์ก (Mark Robert Michael Wahlberg) เกิดเมื่อวันที่ 5 มิถุนายน ค.ศ. 1971 เป็นนักแสดงชายชาวอเมริกัน อดีตนักร้องแร็ป โปรดิวเซอร์ภาพยนตร์และโทรทัศน์ เขาเป็นที่รู้จักครั้งแรกในนาม มาร์กกี้ มาร์ก โด่งดังในช่วงปี 1991 ในฐานะนักร้องเพลงแร็ปร่วมกับวงของเขา มาร์กกี้ มาร์ก แอนด์ เดอะ ฟังกี้ บันช์

**ประวัติ**
มาร์ก วาห์ลเบิร์กเกิดในบอสตัน แมสซาชูเซตส์ เป็นน้องคนสุดท้องในพี่น้อง 9 คน เขาเริ่มก้าวสู่วงการบันเทิงในฐานะนักร้องเพลงแร็ป ในชื่อ มาร์กกี้ มาร์ก พี่ของเขาดอนนี เป็นสมาชิกวงนิว คิดส์ ออน เดอะ บล็อก หลังจากนั้นก็ก้าวเข้าสู่วงการแสดงภาพยนตร์ โดยเริ่มแสดงภาพยนตร์เรื่องแรกใน Renaissance Man ของเพนนี่ มาร์แชล ตามมาด้วย The Basketball Diaries และ Fear ที่นำแสดงกับรีส วิทเธอสปูน ซึ่งส่งให้เขาแจ้งเกิดในวงการภาพยนตร์อย่างเต็มตัว และจึงโด่งดังจากภาพยนตร์เรื่อง Boogie Nights หลังจากนั้นเขาก็ประกบจอร์จ คลูนี่ย์ ใน Three Kings กับ The Perfect Storm และ The Italian Job ที่แสดงร่วมกับชาร์ลิส โตรน
เขายังได้แสดงใน We Own The Night ที่เขาประกบวาคีน ฟินิกซ์และโรเบิร์ต ดูวัลโดยเขาควบตำแหน่งผู้อำนวยการสร้างภาพยนตร์เรื่องนี้ด้วย วาห์ลเบิร์กยังร่วมแสดงใน The Departed ของมาร์ติน สกอร์เซซี่ ที่ได้รับการเสนอชื่อเข้าชิงรางวัลออสการ์ สาขา รางวัลนักแสดงสมทบยอดเยี่ยม 
เขานำแสดงใน Shooter ภาพยนตร์ของแอนทวน ฟูกัว, แสดงกับ เกร็ก คินเนียร์ ใน Invincible ภาพยนตร์ชีวประวัติบุคคลในแวดวงอเมริกันฟุตบอล, และ Four Brothers ของจอห์น ซิงเกิ้ลตั้น เขานำแสดงใน Max Payne ที่สร้างอ้างอิงจากวิดีโอเกมส์และ Twentieth Century Fox 
วาห์ลเบิร์กยังเป็นผู้อำนวยการผลิตซีรีส์ Entourage ทาง HBO ที่ได้ชิงรางวัลลูกโลกทองคำ 3 สาขา, และรางวัลเอ็มมี่ 7 สาขา ทางด้านกิจกรรมเพื่อสังคม เขาก่อตั้ง Mark Wahlberg Youth Foundation เพื่อช่วยเหลือเยาวชนในชุมชนเมืองในปี 2001 ด้วย
ด้านชีวิตส่วนตัว วาห์ลเบิร์กแต่งงานกับแฟนสาวนางแบบของเขาชื่อว่า เรีย เดอรัม เมื่อวันที่ 1 สิงหาคม ค.ศ. 2009 และมีลูกด้วยกัน 4 คน ได้แก่: เอลล่า โรส (เกิดปี 2003), ไมเคิล (เกิดเมื่อปี 2006), เบรนแดน โจเซฟ (เกิดเมื่อปี 2008) และ เกรซ มาร์กาเรต (เกิดเมื่อปี 2010) และพวกเขาอาศัยอยู่ที่เมือง เบเวอร์ลีฮิลส์

**ผลงาน**

**ผลงานเพลง**
ร่วมกับ Funky Bunch- Music for the People (1991)- You Gotta Believe (1992)
ร่วมกับ Prince Ital Joe- Life in the Streets (1994)- The Remix Album (1995)

**ผลงานภาพยนตร์**

**อ้างอิง**
  Mark Wahlberg (มาร์ค วาห์เบิร์ก) nangdee.com
หมวดหมู่:นักแสดงอเมริกัน
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:ชาวอเมริกันเชื้อสายสวีเดน
หมวดหมู่:บุคคลจากบอสตัน
ไซโทสเกเลตัน

ยูคารีโอต โดยแอกตินฟีลาเมนต์แสดงเป็นสีแดง และไมโครทิวบูล ซึ่งประกอบด้วยเบตาทิวบูลินแสดงเป็นสีเขียว
สารโครงร่างของเซลล์ หรือนิยมทับศัพท์เป็น ไซโทสเกเลตอน, ไซโทสเกเลตัน (Cytoskeleton) เป็นเครือข่ายที่ซับซ้อนและมีพลวัต (dynamic) ของฟิลาเมนต์โปรตีนที่เชื่อมต่อกัน อยู่ภายในไซโทพลาซึมของทุกเซลล์ รวมถึงพวกแบคทีเรียและอาร์เคีย ไซโทสเกเลตันนั้นครอบคลุมส่วนต่าง ๆ ของเซลล์จากนิวเคลียสของเซลล์ไปถึงเยื่อหุ้มเซลล์ และประกอบด้วยโปรตีนที่คล้ายคลึงกันในสิ่งมีชีวิตต่าง ๆ ในยูแคริโอต ประกอบด้วยองค์ประกอบหลักสามอย่าง คือ ไมโครฟิลาเมนต์, อินเทอร์มีเดียตฟีลาเมนต์ และไมโครทิวบูล ซึ่งทั้งหมดสามารถเจริญเติบโตหรือถูกตอนสั้นลงได้อย่างรวดเร็ว ตามความต้องการของเซลล์
หน้าที่หลักของไซโทสเกเลตันคือเพื่อให้เซลล์คงรูปและมีความทนทานเชิงกลต่อการเปลี่ยนรูปร่างของเซลล์ แล้วด้วยการร่วมกับเนื้อเยื่อเกี่ยวพันอื่น ๆ ช่วยคงเสถียรภาพให้กับเซลล์ต่าง ๆ ที่ประกอบกันเป็นเนื้อเยื่อ ไซโทสเกเลตันสามารถหดตัวได้ ดังนั้นสามารถเปลี่ยนรูปร่างของเซลล์และสภาพแวดล้อมของเซลล์ ซึ่งทำให้เซลล์สามารถเคลื่อนอพยพ (cell migration) นอกจากนี้ไซโทสเกเลตันยังมีหน้าที่ในวิถีการส่งสัญญาณของเซลล์ (cell signaling), ในกระบวนการนำเข้าสารจากนอกเซลล์ผ่านทางเอนโดไซโทซิส, ในการดึงแยกโครโมโซมระหว่างการแบ่งเซลล์, ในขั้นไซโทคิเนซิสของการแบ่งเซลล์, ในฐานะนั่งร้านในการจัดการกับองค์ประกอบในเซลล์ และในการเคลื่อนย้ายสารภายในเซลล์ (เช่น การเคลื่อนย้ายเวซิเคิล และออร์แกเนลล์ต่าง ๆ ภายในเซลล์) และเป็นแม่แบบในการสร้างผนังเซลล์ นอกไปจากนี้ไซโทสเกเลตันยังสามารถช่วยประกอบสร้างโครงสร้างพิเศษ เช่น แฟลกเจลลา, ซิเลีย, ลาเมลลีโพเดีย และ โพโดโซม โครงสร้าง หน้าที่ และลักษณะพลวัต (dynamic) ของไซโทสเกเลตันนั้นสามารถแตกต่างกันไปตามลักษณะและหน้าที่ของเซลล์ แม่แต่ภายในเซลล์เดียวกัน ไซโทสเกเลตันยังสามารถเปลี่ยนไปตามหน้าที่หรือความเกี่ยวข้องกับโปรตีนอื่นหรือแม้แต่ประวัติในอดีตของโครงข่ายนั้น ๆ

**ไซโทสเกเลตันในยูแคริโอต**
เซลล์ยูแคริโอตมีสารไซโทสเกเลตัน (cytoskeletal filaments) อยู่สามชนิด ได้แก่: ไมโครฟีลาเมนต์, ไมโครทิวบูล และอินเทอร์มีเดียตฟีลาเมนต์ ชนิดต่าง ๆ นี้เกิดขึ้นจากการพอลีเมอไรส์ (polymerisation) ของหน่วยย่อยโปรตีนชนิดพิเศษ และมีรูปร่าง ลักษณะ และการกระจายภายในเซลล์ที่ต่างกันไป ไมโครฟีลาเมนต์นั้นเป็นพอลิเมอร์ของโปรตีนแอกติน (actin) และมีเส้นผ่านศูนย์กลาง 7 nm ไมโครทิวบูลนั้นประกอบด้วยทิวบูลิน (tubulin) และมีเส้นผ่านศูนย์กลาง 25 nm ส่วนอินเทอร์มีเดียตฟีลาเมนต์นั้นประกอบด้วยโปรตีนหลายชนิด ขึ้นอยู่กับชนิดของเซลล์ที่พบ โดยทั่วไปแล้วมีเส้นผ่านศูนย์กลาง 8-12 nm 

**อ้างอิง**

**แหล่งข้อมูลอื่น**
  Cytoskeleton, Cell Motility and Motors - The Virtual Library of Biochemistry and Cell Biology date=2005-02-07 -  Cytoskeleton database, clinical trials, recent literature, lab registry ... date=2019-06-08 -  Animation of leukocyte adhesion (Animation with some images of actin and microtubule assembly and dynamics.)
หมวดหมู่:กายวิภาคศาสตร์เซลล์
หมวดหมู่:เซลล์
ชาลี ไตรรัตน์

ชาลี ปอทเจส (เกิด 19 มกราคม พ.ศ. 2536) หรือที่รู้จักในชื่อ ชาลี ไตรรัตน์ ชื่อเล่น แน็ก เป็นนักแสดงและนักร้องลูกเสี้ยวไทย-ฮอลแลนด์ เข้าสู่วงการบันเทิงตั้งแต่ยังเด็ก มีผลงานสร้างชื่อในภาพยนตร์เรื่อง แฟนฉัน ที่ทำรายได้สูงสุด 140 ล้านบาทในปี พ.ศ. 2546 และภาพยนตร์เรื่อง เด็กหอ สำหรับการแสดงภาพยนตร์เรื่องนี้ เขาได้รับรางวัลตุ๊กตาทอง สาขานักแสดงนำชายยอดเยี่ยม ในปี พ.ศ. 2549

**ประวัติ**
ชาลีเป็นบุตรคนเล็กจากทั้งหมดหกคนของอัลเฟรด ปอทเจส กับวราภรณ์ ไตรรัตน์ บิดามีเชื้อสายดัตช์ (ครึ่งไทย-ฮอลแลนด์) ครอบครัวนับถือศาสนาคริสต์ นิกายโรมันคาทอลิก 

**ผลงาน**

**การแสดง**

**ภาพยนตร์**
 กาลครั้งหนึ่งเมื่อเช้านี้ (2538)- แฟนฉัน (2546)- กบฏท้าวศรีสุดาจันทร์ (2548)- เด็กหอ (2549)- สุดสาคร (2549)- ปิดเทอมใหญ่ หัวใจว้าวุ่น (2551)- ห้าแพร่ง (2552)- รถไฟฟ้ามาหานะเธอ (2552)- ฮาศาสตร์ (2554)- โด๋นัท (2554)- ตายโหง 2 (2557)- อาปัติ (2558) - บุปผาอาริกะโตะ (2559)- เปรต อาปัติ (2560) - Thailand ไทยแลนด์โอลี่ คนไทยอะไรก็ได้ (2560)- พจมาน สว่างคาตา (2563)- Check-in shock เกมเซ่นผี (2563)- วัยอลวน 5 (2564)

**ละครโทรทัศน์**

**ละคร LINE TV**
GGEZ เกรียนเมพเทพศาสตร์

**ละครเวที**
 มังกร...พ่นคำ (2551)- World's Greatest Fantasy

**ซิทคอม**

**มิวสิกวีดีโอ**
 แฟนฉัน ศิลปิน AB Normal- รักครั้งแรก ศิลปิน ชาตรี- กระจกด้านเดียว ศิลปิน ปราโมทย์ วิเลปะนะ- จูบ ศิลปิน จั๊ก จั๊ก ชวิน- ผิดไปแล้ว ศิลปิน จั๊ก ชวิน- ความเจ็บไม่มีเสียง ศิลปิน ขนมจีน- เว้นวรรค ศิลปิน แกรนด์ เดอะสตาร์- เรื่องเล่าของฉัน ศิลปิน Charlie- จะรออยู่ตรงนี้ ศิลปิน Charlie- เพื่อนเธอเหมือนเดิม pin pin Feat. ปู่จ๋าน ลองไมค์- พ่ายแพ้ ศิลปิน THE RAVEN DOLL- Move On ศิลปิน ปราโมทย์ วิเลปะนะ- All About That Day ศิลปิน เนเน่/เจิ้ง หน่ายซิน- ภาวะสิ้นยินดี ศิลปิน Wonderframe  - แค่ลืมไป Airborne

**รายการโทรทัศน์**
 VJ รายการ "คนดูเป็นใหญ่" ทางช่อง แชนแนลวีไทยแลนด์ (2551-2553)- The Mask Singer หน้ากากนักร้อง ซีซันที่ 4 สวม หน้ากากโลมา (2561)- ซอง ไรเดอร์ ได้รับรางวัลชนะเลิศ จากเพลง "ไอ้หมอนั่น" (2568)

**เพลง**
 คำที่เธอไม่ได้ยิน OST. เพื่อนซ่า...เทวดาจิ๋ว (พ.ศ. 2552)- จะรออยู่ตรงนี้ (2559)- เธออย่าเก็บเอาไว้ - Charlie (Official Audio) (2558)- สุดท้าย (พ.ศ. 2561) สังกัด โมโนมิวสิก- คนเลวๆ (พ.ศ. 2561) สังกัด โมโนมิวสิก- สคูบี้ดู (2562)- แมลงวัน (2562) Ft. Guiitarima- With you (2563)- รักเฮียๆ (2564) Ft.อาเธอร์ - ฮาโหล สวัสดีครับ (2564)- ติสติส (2565) Feat.Nack Charlie - QRETHA- คิดถึง (2562) Feat. ก้อง ห้วยไร่- คิดดู (2566)- ส้มตำ (2566) Ft.อาเธอร์- ภาวนา 1000 ครั้ง (พ.ศ. 2566) สังกัด  Khaosan Play- คนอย่างเธอ (พ.ศ. 2567)- ไอ้หมอนั่น (พ.ศ. 2568) จากรายการ ซอง ไรเดอร์

**รางวัล**
 รางวัลพระราชทานพระสุรัสวดี ประจำปี 2549 สาขาผู้แสดงนำชายยอดเยี่ยม จากภาพยนตร์เรื่อง เด็กหอ- รางวัลดารานักแสดงดาวรุ่งที่น่าจับตามองในระดับเอเชีย จากงาน สตาร์ซัมมิทเอเชีย เทศกาลภาพยนตร์ปูซาน ประเทศเกาหลีใต้ ประจำปี 2549 

**อ้างอิง**

**แหล่งข้อมูลอื่น**
 charliepotjes- charlie.potjes- charliepotjes
หมวดหมู่:บุคคลจากกรุงเทพมหานคร
หมวดหมู่:นักแสดงชายชาวไทย
หมวดหมู่:365 ฟิล์ม
หมวดหมู่:นักแสดงเด็กชายชาวไทย
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:นักแสดงวัยรุ่นชาวไทย
หมวดหมู่:ชาวไทยเชื้อสายดัตช์
งักจิ้น

งักจิ้น (p=Yuè Jìn; เสียชีวิต ค.ศ. 218), ชื่อรอง เหวินเชียน เป็นขุนพลที่รับใช้ขุนศึก โจโฉ ในราชวงศ์ฮั่นตะวันออกตอนปลายของจีน เขามีส่วนร่วมในการทัพช่วงแรกของโจโฉ และประสบความสำเร็จในการทัพต่อลิโป้, เล่าปี่, กบฏโพกผ้าเหลืองที่หลงเหลือ และอ้วนเสี้ยวกับพันธมิตรหลายครั้ง เขาได้รับการยกย่องเป็นพิเศษว่าเป็นกองหน้าที่มีความสามารถ แต่ครั้งที่มีชื่อเสียงมากที่สุดคืกการทำหน้าที่เป็นผู้ป้องกันเหอเฝย์จากกองทัพของซุนกวนในยุทธการที่หับป๋าเมื่อ ค.ศ. 214–215p=1017
ตันซิ่ว ผู้เขียนจดหมายเหตุสามก๊ก จัดให้งักจิ้นเป็นหนึ่งในห้าทหารเสือแห่งวุยก๊ก ร่วมกับอิกิ๋ม, เตียวคับ, เตียวเลี้ยว และซิหลง

**ชีวิตช่วงต้น**
งักจิ้นเกิดที่หยางผิงจฺวิ้น (陽平郡) ซึ่งปัจจุบันคือเทศมณฑลชิงเฟิง มณฑลเหอหนาน ในราชวงศ์ฮั่นตะวันออกตอนปลาย งักจิ้นเป็นคนรูปร่างเตี้ยและตัวเล็ก แต่จิตใจห้าวหาญ เก่งกาจในเชิงยุทธ์ เมื่อเขาเข้ารับใช้ขุนศึก โจโฉ ในตอนแรก เขาได้รับการแต่งตั้งเป็นเสมียนที่ทำหน้าที่บริหารงานในค่าย
ประมาณต้น ค.ศ. 190loc=vol. 59 เมื่อโจโฉเรียกกองทัพให้เข้าร่วมศึกต่อขุนศึก ตั๋งโต๊ะ ที่ควบคุมรัฐบาลกลางฮั่น งักจิ้นได้รับภารกิจเกณฑ์ทหารเข้าค่ายของโจโฉ ซึ่งเขานำคนจากบ้านเกิดของเขาเข้ากองทัพ 1,000 คน ทำให้เขาได้รับการทดสอบเป็น ซือหม่า (司馬) และ เซี่ยนเจิ้นตูเว่ย์ (陷陣都尉)

**ประวัติ**
รายละเอียดการดำเนินชีวิตของงักจิ้นในตอนต้นของวรรณกรรมสามก๊ก ไม่ปรากฏหลักฐานแน่นอน มีการกล่าวถึงในตอนได้เข้าร่วมกับกองทัพของโจโฉในตำแหน่งนายทหารชั้นผู้น้อย โดยได้รับมอบหมายให้กลับไปรวบรวมผู้คนจำนวนมากที่บ้านเกิด เพื่อให้เข้าร่วมกับกองทัพในการทำศึกสงคราม งักจิ้นสามารถเกณฑ์ผู้คนจำนวนมากกว่าพันคนในการเข้าร่วมกับกองทัพ จึงได้รับความดีความชอบจากโจโฉด้วยการเลื่อนขั้นจากนายทหารชั้นผู้น้อย เป็นนายทหารระดับนายพัน ภายหลังงักจิ้นได้ช่วยทำศึกออกรบร่วมกับโจโฉหลายต่อหลายครั้ง จนได้เลื่อนยศเป็นเจ๋อชงเจียงจวิน หรือ นายทหารระดับนายพล

**เสียชีวิต**
งักจิ้นเสียชีวิตใน ค.ศ. 218 แต่บันทึกประวัติศาสตร์ไม่ได้บันทึกสาเหตุการเสียชีวิต เขาได้รับตำแหน่งหลังเสียชีวิตเป็น "เวย์โหว" (威侯)

**ดูเพิ่ม**
 สามก๊ก- ตัวละครในสามก๊ก

**หมายเหตุ**

**อ้างอิง**
 Chen, Shou (คริสต์ศตวรรษที่ 3). จดหมายเหตุสามก๊ก (ซันกั๋วจื้อ).- isbn=9789004156050- year=1971- Luo, Guanzhong (คริสต์ศตวรรษที่ 14). สามก๊ก (Sanguo Yanyi).- Pei, Songzhi (คริสต์ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).- cite book |author-link=ซือหม่า กวาง|last=Sima |first= Guang |year=1084 |title=จือจื้อทงเจี้ยน
งักจิ้น
งักจิ้น
หมวดหมู่:บุคคลจากมหาวิทยาลัยมหาจุฬาลงกรณราชวิทยาลัย

บุคคลจากมหาวิทยาลัยมหาจุฬาลงกรณราชวิทยาลัย
หมวดหมู่:มหาวิทยาลัยมหาจุฬาลงกรณราชวิทยาลัย
มหาจุฬาลงกรณราชวิทยาลัย
หมวดหมู่:เคโรโระ ขบวนการอ๊บอ๊บป่วนโลก

หมวดหมู่:แฟรนไชส์การ์ตูนญี่ปุ่น
หมวดหมู่:แฟรนไชส์ของคาโดกาวะโดวังโงะ
หมวดหมู่:โรงเรียนในวรรณกรรม
หมวดหมู่:สิ่งมีชีวิตนอกโลกในอนิเมะและมังงะ
หมวดหมู่:ซันไรส์
หมวดหมู่:รายการโทรทัศน์ของทีวีโตเกียว
ไอ ชิโนซากิ

ไอ ชิโนซากิ  (Shinozaki Ai) เกิดในวันที่ 26 กุมภาพันธ์ ปี พ.ศ. 2535 ในประเทศญี่ปุ่น  เป็นดาราไอดอล ชาวญี่ปุ่น

**ประวัติ**
แจ้งเกิดจากการเป็นดาราไอดอล U-15  มีผลงานทั้งการ ถ่ายแบบหนังสือ และถ่ายแบบ VDO. 

**ข้อมูลส่วนตัว**
 ชื่อจริง : ไอ ชิโนซากิ  (Shinozaki Ai) - วันเกิด : 26- สัดส่วน : B87 / W60 / H88- ส่วนสูง : 160 ซม.- กรุ๊ปเลือด : A- สังกัดค่าย :   m a r b l e s date=2008-09-14 

**ผลงาน**

**DVD**
 篠崎愛（彩文館出版） - 愛 LOVE YOU（トラフィックジャパン） - 愛しのピーチパイ（エアーコントロール） - ピュアスマイル（竹書房） - あいの島から…（GPミュージアムソフト） - 篠崎愛 Balloooooon（ぶんか社） - 篠崎愛 ONE（2008年、スパイスビジュアル)

**แหล่งข้อมูลอื่น**
   marbles date=2008-05-24  -   Chu - Boh date=2008-06-17  -   Sponichi -   beNippon DVD date=2008-10-17  -  Pantip - Chalermthai 
หมวดหมู่:นักแสดงญี่ปุ่น
หมวดหมู่:ไอดอลญี่ปุ่น
หมวดหมู่:บุคคลที่เกิดในปี พ.ศ. 2535
หมวดหมู่:บุคคลจากโตเกียว
หมวดหมู่:ไอดอลประเภทกราวียัวร์ชาวญี่ปุ่น
พระอัคนี

พระอัคนี (สันสกฤต: อคฺนิ, อัคนิ अग्नि) เป็นเทพเจ้าในศาสนาฮินดู โดยเป็นเทพแห่งไฟ และเป็นเทพโลกบาลประจำทิศตะวันออกเฉียงใต้ (อาคเนย์)
พระอัคนีมี ๓ พระรูปทรงได้แก่ อัคนี วิทยุต (สายฟ้า) และดวงอาทิตย์และเป็นพระสวามีของนางสวาหาเทพธิดา  
ตามตำนานเล่าว่า พระอัคนี เป็นบุตรของพระกัศยปเทพบิดร กับพระแม่อทิติ แต่จากตามที่ค้นพบหลักฐานเก่าที่สุดคือในสมัยพระเวท มีคัมภีร์กล่าวว่า พระอัคนีเป็นบุตรของพระภูเทวี มีพระบิดาชื่อว่า พระทยาอุส ซึ่งเป็นผู้ครองชั้นฟ้าเก่าที่สุดของศาสนาพราหมณ์ ในวิษณุปุราณะ กล่าวว่า พระอัคนีเป็นบุตรของพระพรหม บางทีก็ว่าเป็นองค์เดียวกับพระพฤหัสบดี ในยุคพระเวทได้รับการยกย่องให้เป็นหนึ่งในสามเทพสูงสุด อันได้แก่ พระอัคนี เทพแห่งไฟ พระอินทร์ เทพแห่งสายฟ้า และพระอาทิตย์ เทพแห่งแสงสว่าง นอกจากนี้ พระอัคนี ยังเป็นผู้สื่อสารระหว่างเทพกับมนุษย์ โดยนำเครื่องบูชายัญและคำขอไปยังเทพ ผ่านการเผาไหม้ของไฟ และนำสารจากเทพมาสู่มนุษย์ ในมหาภารตะ พระอัคนีได้อวตารเป็นธฤษฏัทยุมนะ ประธานเสนาบดีแห่งกองทัพปาณฑพ ในสงครามทุ่งกุรุเกษตร
เมื่อเทียบกับความเชื่อทางตะวันตกแล้ว พระอัคนีเทียบได้กับ โพรมีเทียส ตามเทพปกรณัมกรีก

**ลักษณะของพระอัคนี**
พระอัคนี 3 เศียร ทรงหอกเป็นอาวุธ
ในคติไทย พระอัคนี เป็นเทพบุรุษกายสีแดง มี ๒ กร ทรงหอกเป็นอาวุธ สวมมงกุฎน้ำเต้ายอดเพลิง ทรงระมาดหรือแรดเป็นพาหนะ ในคติฮินดู พระอัคนีมีกายสีแดงเพลิง รูปร่างกำยำ ไว้หนวดเครา ผมยาว นัยน์ตาสีแดง สวมสร้อยประคำและพวงมาลัยผลไม้ คล้องสังวาลย์ ทรงเครื่องประดับด้วยทอง สวมอาภรณ์สีแดงและสีม่วง มี ๒ กรบ้าง ๔ กรบ้าง ๗ กรบ้าง,มี ๑ เศียรบ้าง ๒ เศียรบ้าง ๓ เศียรบ้าง มี ๒ พระบาทบ้าง ๓ พระบาทบ้าง ในแต่ล่ะพระเศียรของพระองค์ทรงมี ๗ พระชิวหาซึ่งลุกเป็นไฟซึ่งพระองค์ทรงใช้เลียเนย (ขีระ) ที่นำมาถวายให้ พระอัคนีมีพาหนะเป็นแกะตัวผู้ หรือ แพะ หรือราชรถอัคนีสีทองที่ลากเทียมโดยม้าอัคนีสีแดง อาวุธของพระองค์คือ ขวาน คบไฟ สายลูกประคำ หอกอัคนี ดาบ พัด ดอกบัว ฯลฯ พระอัคนี ยังมีนามอื่นๆอีก อาทิ เช่น พระเพลิง,พระอนละ,พระวาหนิ,พระอภิมาณี,พระวีติโหตระ,พระชิวลนะ,พระธูมรเกตุ,พระสวาหาปรียะ,พระชวาละ,พระมหาชวาละ,พระตาปะ,พระเตชะ,พระเมษวาหนะ,พระสัปตพาหุ ฯลฯ

**ดูเพิ่ม**
 เทพคณะปัญจภูตะ- พระนางสวาหา- พระนางภารตี

**แหล่งข้อมูลอื่น**
  ประวัติพระอัคนี  (พระเพลิง) date=2009-03-26 

**อ้างอิง**
หมวดหมู่:เทพเจ้าฮินดู
นพเคราะห์

เคราะห์ (ภาษาสันสกฤต: ग्रह, gráha คระ-หะ ซึ่งหมายความว่า ฉกฉวย, จับ, คว้า, ยึด) คือสิ่งที่มีอำนาจในจักรวาลของพระภูมิเทวี (โลก)
นพเคราะห์ (ภาษาสันสกฤต: नवग्रह, gráha นะ-วะ-คระ-หะ) หมายความว่า 9 ภูมิ, 9 ขอบเขต, 9 โลก, 9 ดาวเคราะห์

**เทวดานพเคราะห์**

**ดูเพิ่ม**
 ดาวเคราะห์- โหราศาสตร์- นักโหราศาสตร์
ท
ท
หมวดหมู่:เทพเจ้าฮินดู
พระปารวตี

พระแม่ปารวตี (पार्वती Pārvatī) หรือ พระแม่อุมา (उमा Umā) เป็นเทวีในศาสนาฮินดู เป็นเทวีแห่งความอุดมสมบูรณ์ ความรัก การอุทิศตน ตลอดจนพลังอำนาจศักดิ์สิทธิ์ ถือกันว่า พระนางเป็นด้านอ่อนโยนและเอาใจใส่ของศักติ พระนางยังแสดงพระองค์เป็นหลายด้าน เรียกว่า "ปาง" แต่ละปางเป็นที่รู้จักด้วยหลายชื่อหลายเรื่องราว พระนางกับพระลักษมีและพระสรัสวดี ประกอบกันเป็นตรีเทวี
พระนางเป็นพระชายาของพระศิวะ เทพเจ้าผู้ปกปักรักษาสรรพชีวิตและทำลายล้างความชั่วร้าย พระนางเป็นพระธิดาของพระหิมวัต เทพแห่งภูเขา กับพระนางเมนกาผู้เป็นพระชายา พระนางทรงให้กำเนิดพระพิฆเนศกับพระขันทกุมาร คัมภีร์ปุราณะยังกล่าวว่า พระนางเป็นพระภคินีของพระวิษณุและพระแม่คงคา
พระนางกับพระสวามีทรงเป็นเทพศูนย์กลางแห่งลัทธิไศวะ หรือลัทธิซึ่งถือพระศิวะเป็นใหญ่ ศาสนาฮินดูยังเชื่อว่า พระนางทรงเป็นพลังงานและอำนาจแห่งการสร้างสรรค์ใหม่ของพระสวามี เป็นรากเหง้าของพันธะที่รัดรึงสรรพสิ่งเข้าด้วยกัน และเป็นหนทางแห่งการปลดปล่อยทางจิตวิญญาณ ในเทวาลัยฮินดูที่สร้างถวายพระนางและพระสวามี มักใช้โยนี (อวัยวะเพศหญิง) เป็นสัญลักษณ์แทนพระนาง

**ศัพทมูล**
คำว่า "ปารวตี" มีที่มาจาก "ปรรวัต" (पर्वत Parvata) คือ บรรพต แปลว่า ภูเขา พระนามหนึ่งของพระหิมวัต พระบิดาผู้เป็นเจ้าแห่งภูเขา "ปารวตี" แปลว่า นางภูเขา
ในวรรณกรรมฮินดู พระนางปารวตีทรงเป็นที่รู้จักในหลายพระนาม คัมภีร์ ลลิตาสหสรนาม (Lalita Sahasranama) บันทึกพระนามของพระนางไว้ถึงหลักพัน
หนึ่งในพระนามที่นิยมใช้เรียกขานพระนาง คือ "อุมา" ในเอกสารสมัยแรก พระนามนี้เป็นของพระสตี ชายาองค์แรกของพระศิวะซึ่งกลับชาติมาเกิดเป็นพระนางปารวตี แต่เอกกสารสมัยหลัง เช่น รามายณะ ถือว่า "อุมา" เป็นไวพจน์ของ "ปารวตี" ซึ่งอุมาแปลว่าแสงสว่าง ชื่อเสียงหรือความราบคาบ 

**อ้างอิง**

**ข้อมูล**
 isbn=978-1014497710- via=Internet Archive- isbn=978-0-520-90883-3- isbn=978-1888729115- via=Internet Archive

**อ่านเพิ่ม**
 publisher=Sukarkshetra Shodh Sansthana

**แหล่งข้อมูลอื่น**
  Parvati at Encyclopædia Britannica- Jyoti Parvati Daughter 

ปาร
พระตารา (มหาวิทยา)

เทวรูปพระแม่ตาราในงานเทศกาลกาลีบูชา
พระดารา  หรือ พระแม่ตารา (तारा)  เป็นเทวีในศาสนาฮินดู ซึ่งหมายความว่า ดาว เป็นเทวีหนึ่งในสิบของพระแม่ทศมหาวิทยา พระนางมีลักษณะคล้ายกับพระแม่กาลีต่างตรงที่พระวรกายสีน้ำเงินหรือกายสีเขียว มี4พระกร เหยียบร่างศพที่เน่าเปื่อยแต่พระแม่กาลีจะเหยียบอกพระศิวะที่นอนอยู่เบื้องใต้พระนาง ทรงห่มหนังเสือ ท่อนบนเปลือยเปล่า พระหัตถ์ขวาถือถาด พระหัตถ์ซ้ายถือดอกบัวสีฟ้า พระหัตถ์ขวาบนถือดาบที่มีรูปร่างคล้ายเคียว และพระหัตถ์ซ้ายบนทรงถือดาบเช่นเดียวกัน ทรงเป็นเทวีในการรักษาโรค

**ความเชื่อในศาสนาพุทธมหายาน**

**เทวกำเนิด**
ครั้งหนึ่งเหล่าเทวดาและอสูรทำพิธีกวนเกษียรสมุทรซึ่งระหว่างพิธีกวนเกษียรสมุทรนั้นได้บังเกิดพิษของพญานาควาสุกรีซึ่งเป็นเชือกกวนลอยขึ้นมา พระศิวะทรงเห็นเช่นนั้นจึงทรงเข้าไปดื่มพิษของพญานาควาสุกรี เมื่อพระศิวะดื่มพิษเข้าไปจึงทำให้ทรงคลุ้มคลั่งเพราะความร้ายแรงของพิษ พระแม่ทุรคาจึงทรงปรากฏพระองค์เป็นพระแม่ตาราและให้พระศิวะดื่มนมจากพระถันของพระแม่จนเลิกคลุ้มคลั่งในที่สุด
อีกตำนานนึงกล่าวว่า เมื่อครั้งสร้างจักรวาล โลกประกอบด้วยน้ำและแผ่นดินแล้ว แต่ไม่มีพลังความร้อน ทุกอย่างจึงเย็นไปหมด พระแม่จึงอยู่ในรูปของพระแม่ตารา ผู้มีพลังงานและความร้อนอยู่เต็มเปี่ยม พร้อมด้วยพระศิวะในปางพระตารเกศวรนาถหรืออักโษภย ร่วมกันปลดปล่อยพลังงานและ หนึ่งในพลังงานนั้นกลายเป็นสุริยะอนันต์หรือพระอาทิตย์
หมวดหมู่:เทพเจ้าฮินดู
หมวดหมู่:เทวีในศาสนาฮินดู
พระยมี

พระยมี  (यमी) เป็นเทวีในศาสนาฮินดู ผู้ดูแลและรักษาแม่น้ำยมุนาและเป็นเทพแห่งน้ำp=398 หรืออีกพระนามคือ กลินทิ ( Kalindi) ในปรัมปราวิทยาฮินดู เชื่อว่าพระองค์เกี่ยวข้องกับพระกฤษณะ และเป็นฝาแฝดคู่กับพระยม ได้รับความนิยมในการบูชาในฐานะเทพแห่งน้ำคู่กับพระแม่คงคาและพระสุรัสวดี ในประเทศไทยพระนามของพระนางเป็นหนึ่งสระศักดิ์สิทธิ์ทั้งสี่สำหรับใช้แทนแม่น้ำยมุนาและในการพระราชพิธีบรมราชาภิเษกของพระมหากษัตริย์ไทย

**ประติมานวิทยา**
ในประติมานวิทยา พระนางยมุนามักจะปรากฏพระองค์คู่กับพระแม่คงคาในฐานะผู้รักษาและพิทักษ์เทวสถานเพื่อชำระล้างและขจัดอาถรรพณ์ของผู้ที่จะเข้ามาสักการะบูชาให้บริสุทธิ์p=398 ในจิตรกรรมของประติมากรรมพระนางจะมีผิวสีคล้ำและทรงพาหนะเป็นเต่าในศิลปะโบราณมักจะทรงประทับยืนตริภังค์และทรงสัญญาลักษณ์หม้อปูรณฆฏะในหัตถ์ข้างหนึ่งp=398 ส่วนในศิลปะประเพณีนิยมอินเดียในปัจจุบันมักจะทรงเทพอาวุธคือบัวและปุษปะมาลา (พวงมาลัย)

**เทวสถาน**
 สระศักดิ์สิทธิ์ทั้งสี่ - ตั้งตามชื่อแม่น้ำยมุนาและถือเป็นตัวแทนของพระนาง ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว เมื่อพระองค์เสด็จพระราชดำเนินไปประเทศอินเดีย ในปี พ.ศ. 2415 ทรงได้นำน้ำปัญจมหานทีที่มีการบันทึกในตำราของพราหมณ์ กลับมายังประเทศสยามด้วย และในปี พ.ศ. 2416 เมื่อพระองค์ได้รับราชาภิเษกเป็นครั้งที่ 2 น้ำสรงมุรธาภิเษก จึงเพิ่มน้ำปัญจมหานทีลงในน้ำเบญจสุทธิคงคาและน้ำในสระศักดิ์สิทธิ์ทั้งสี่ ของเมืองสุพรรณบุรีด้วย- เทวรูปพระแม่ยุมนา - ในฐานะผู้รักษาและพิทักษ์ตาเลชุภวานีมนเทียร พระราชวังปาตัน ประเทศเนปาล- ยมุโนตรี - เทวสถานอุทิศแก่พระยมุนาในรัฐอุตตราขัณฑ์ เป็นแหล่งต้นน้ำของแม่น้ำยมุนา- ยมุนาเทวีมนเทียร - เมืองมถุรา รัฐอุตตรประเทศ ริมแม่น้ำแม่น้ำยมุนา วังน้ำวนสังคัม- ประติมากรรมนูนต่ำในถ้ำเอลโลรา - เมืองออรังกบาด รัฐมหาราษฏระ ปรากฏพระองค์ร่วมกับพระแม่คงคาและพระสุรัสวดีในฐานะเทพแห่งน้ำจากคตินิยมในวังน้ำวนสังคัม

**ปรัมปราวิทยา**
ในมหาภารตะ เมื่อนางเทวกีประสูติพระกฤษณะ ท้าววาสุเทพซึ่งเป็นราชบิดาได้นำพระกฤษณะกุมารหนีออกจากคุกของพระยากังสะ และหนีโดยการข้ามแม่น้ำยมุนา ซึ่งเทพียมุนาได้มาอภิบาลและคุ้มครองพระกฤษณะกุมาร และท้าววาสุเทพ จนปลอดภัย

**อ้างอิง**
หมวดหมู่:เทพแห่งน้ำ
หมวดหมู่:เทวีในศาสนาฮินดู
ลิหลิงฉี

ลิ หลิง ฉี เป็นบุตรสาวคนเดียวของลิโป้ (ใน สามก๊กฉบับเจ้าพระยาพระคลัง(หน)มีการกล่าวถึงแต่ไม่ได้กล่าวชื่อ เพียงแต่กล่าวว่าเป็นบุตรสาวของลิโป้) อายุรุ่นราวคราวเดียวกับบุตรชายของอ้วนสุด เคยถูกทาบทามให้แต่งงานกับลูกชายของอ้วนสุดด้วยเหตุผลทางการเมืองถึง 2 ครั้ง แต่ทุกครั้งจะมีคนคอยขัดขวาง เพราะลิโป้กับอ้วนสุดมีความมักใหญ่ใฝ่สูงทั้งคู่ หากเป็นญาติใกล้ชิดกันแล้ว อาจจะร่วมมือกันสร้างความวุ่นวายเป็นได้
ลิหลิงฉี
เตียนห้อง

เตียนห้อง (Tian Feng; s=田丰) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เสนาธิการของอ้วนเสี้ยว มีความคิดความอ่านดี แต่เลือกนายผิด ในช่วงที่โจโฉยกทัพกำลังมาตีเล่าปี่ที่ชีจิ๋ว เล่าปี่ส่งจดหมายถึงอ้วนเสี้ยวให้ช่วยตีฮูโต๋เพื่อทำให้โจโฉห่วงหน้าพะวงหลัง แต่อ้วนเสี้ยวอ้างว่าอ้วนซงบุตรคนเล็กของตนป่วยไม่มีจิตใจจะทำสงคราม เตียนห้องพยายามชี้ข้อดีของการบุกตี แต่อ้วนเสี้ยวไม่ฟัง
ต่อมา อ้วนเสี้ยวคิดยกทัพตีโจโฉ เตียนห้องมาห้ามแล้วว่าครั้งก่อนที่ฮูโต๋ว่างเปล่ากลับไม่เข้าตี มาตีเมื่อโจโฉมีกำลังพร้อมสรรพต้องพ่ายแพ้อย่างแน่นอน อ้วนเสี้ยวโกรธกล่าวหาว่าเตียนห้องพูดทำลายขวัญกองทัพ แล้วให้นำตัวไปขัง ต่อมา อ้วนเสี้ยวพ่ายแพ้โจโฉราบคาบในศึกกัวต๋อสมดังคาดของเตียนห้อง อ้วนเสี้ยวคิดถ้าปล่อยเตียนห้องออกจากห้องขัง เตียนห้องต้องเยาะเย้ยตนแน่ จึงส่งคนไปสังหารเตียนห้อง แต่เตียนห้องรู้ชะตาตนเองดี จึงได้ปลิดชีวิตตนเองไปก่อนหน้านี้แล้ว

**ดูเพิ่ม**
 ตัวละครในสามก๊ก- อ้วนเสี้ยว
หมวดหมู่:บุคคลที่เกิดในคริสต์ศตวรรษที่ 2
ตีเยนห้อง
หมวดหมู่:ข้าราชการของอ้วนเสี้ยว
ลิห้อม

ลิห้อม (呂範) ชื่อรอง จื่อเหิง เป็นเสนาธิการคนสำคัญของง่อก๊ก รับใช้ตระกูลซุนตั้งแต่ซุนเซ็กจนถึงซุนกวน เคยเป็นพ่อสื่อในแผนการหมั้นหมายเล่าปี่และนางซุนฮูหยิน เพื่อลวงเล่าปี่มาสังหาร แต่แผนการล้มเหลวเพราะขงเบ้งรู้ทัน สามารถแก้สถานการณ์ได้ สุดท้าย จากแผนลวงสังหารกลายเป็นเรื่องจริง กลายเป็นการแต่งงานกันจริงๆ  เขามีผลงานโดดเด่นในการเป็นแม่ทัพรับศึกกองทัพวุยก๊กซึ่งนำโดยโจฮิว และจงป้า ซึ่งแม้สถานการณ์ฝ่ายง่อก๊กในช่วงต้นจะไม่สู้ดีนัก แต่ด้วยความร่วมมือกันของตัวเขา ซุนเสียว และชีเซ่ง ทำให้สามารถขับไล่กองทัพวุยก๊กออกไปได้
เขาได้รับการแต่งตั้นให้เป็นผู้ว่าราชการเขตยังจิ๋ว กระทั่งในปี พ.ศ. 771 (ค.ศ. 228) เขากำลังจะได้รับการเลื่อนตำแหน่งเป็นจอมพล แต่ด้วยปัญหาสุขภาพทำให้เสียชีวิตไปเสียก่อน
หมวดหมู่:ขุนพลของง่อก๊ก
หมวดหมู่:ขุนนางของง่อก๊ก
หมวดหมู่:ข้าราชการของซุนกวน
สัญลักษณ์ธาตุ

สัญลักษณ์ธาตุ เป็นสัญลักษณ์ที่ใช้แสดงอย่างย่อๆ ว่าธาตุนี้คือธาตุอะไร ใช้ในการเขียนสูตรของสารประกอบ

**ยุคแรก**
จอห์น ดาลตันเป็นผู้ริเริ่มให้ใช้ภาพแทนสัญลักษณ์ของธาตุ เช่น ไฮโดรเจนใช้รูปวงกลมมีจุดอยู่ตรงกลาง คาร์บอนใช้รูปวงกลมทึบ เป็นต้น

**ยุคถัดมา**
เมื่อธาตุมีจำนวนมากขึ้น การใช้ภาพจึงไม่เหมาะสม โจนส์ จาคอบ เบอร์ซีเลียสจึงเสนอให้ใช้ตัวอักษร โดยใช้ตัวอักษรขึ้นต้นชื่อธาตุในภาษาอังกฤษ หรือภาษาละติน ถ้าซ้ำกันให้ใช้ตัวอักษรตัวใดตัวหนึ่งในชื่อธาตุนั้น
หมวดหมู่:เคมี
หมวดหมู่:ธาตุเคมี
โรงเรียนอนุบาลพนัสศึกษาลัย

โรงเรียนอนุบาลพนัสศึกษาลัย เป็นโรงเรียนรัฐบาล แบบสหศึกษา เปิดสอนในระดับอนุบาล ประถมศึกษา ในอำเภอพนัสนิคม สังกัดกระทรวงศึกษาธิการ

**ประวัติโรงเรียน**
แต่เดิมโรงเรียนอนุบาลพนัสศึกษาลัย อาศัยอยู่ที่วัดใหม่ท้ายตลาด (วัดพิมพฤฒาราม) ตำบลพนัสนิคม อำเภอพนัสนิคม จังหวัดชลบุรี เป็นสถานที่เรียนตั้งแต่ปี พ.ศ. 2465 โดยมีพระอนทอาษา นายอำเภอพนัสนิคม เป็นผู้จัดการตั้งขึ้นให้ชื่อว่า "โรงเรียนประชาบาลตำบลพนัส" ในขณะนั้น นายยาลยานันท์ เป็นศึกษาธิการอำเภอพนัสนิคม
ต่อมาสมัยหลวงชรัมภิรารักษ์ เป็นนายอำเภอพนัสนิคม และนายเสงี่ยม เจริญฮวด (นายเสงี่ยม วัฒนธรรม) เป็นศึกษาธิการอำเภอพนัสนิคม 
สมัยนั้นมาเป็นประธานในงานเปิดโรงเรียน และให้ชื่อว่าโรงเรียนประชาบาลประจำอำเภอพนัสนิคม "พนัสศึกษาลัย" นักเรียนและครูจากโรงเรียนวัดใหม่ท้ายตลาด จึงย้ายมาทำการเรียนการสอนที่โรงเรียนหลังใหม่
*ปี พ.ศ. 2479 ทางราชการให้ตั้งโรงเรียนรัฐบาลขึ้น และราชการได้วางระเบียบใหม่ให้โรงเรียนรัฐบาลเท่านั้นให้ชื่อว่า โรงเรียนประจำอำเภอ ดังนั้นจึงเปลี่ยนชื่อเป็นโรงเรียนประชาบาล ตำบลกุฏโง้ง 1(พนัสศึกษาลัย) จนกระทั่งในปัจจุบันให้ชื่อว่า "โรงเรียนอนุบาลพนัสศึกษาลัย"
ในปี พ.ศ. 2478 ประเทศไทยอยู่ในภาวะสงครามถูกโจมตีทางอากาศ โรงเรียนฝึกหัดครูบ้านสมเด็จพระยา ได้อพยพครูและนักเรียนฝึกหัดครูจากธนบุรีมาอาศัยโรงเรียนนี้ นักเรียนและครูจึงย้ายไปเรียนที่วัดใหม่พิมพฤฒารามชั่วคราว จนถึง พ.ศ. 2488 เหตุการณ์ปกติจึงย้ายมาเรียนที่เดิม
*ปี พ.ศ. 2496 เปิดชั้นเด็กเล็ก รับนักเรียนอายุ 5-7 ปี และเปิดตั้งแต่ วันที่ 14 พฤษภาคม พ.ศ. 2496 เป็นต้นมา พ.ศ. 2502 เปิดชั้นเรียนมัธยมสามัญ สังกัดกองการศึกษาพิเศษ ซึ่งต่อมาเปลี่ยนเป็นประถมศึกษาตอนปลาย (ชั้นประถมศึกษาปีที่ 5-7)
*ปี พ.ศ. 2523 ได้โอนเข้าสังกัดสำนักงานคณะกรรมการการประถมศึกษาแห่งชาติ

**ข้อมูลทั่วไป**
อัตลักษณ์ของโรงเรียน (School Identity) เรียนดี วินัยเด่น (Good Learning Good Moral)
*เอกลักษณ์ของโรงเรียน (School Unique) ต้นแบบโครงการโรงเรียนในฝัน (Lap Schools Project)
*คำขวัญ ลูก น.พ.ล. เรียนดี  มีคุณธรรม"

**การศึกษา == - ระดับอนุบาล- ระดับประถมศึกษา

**หลักสูตรการศึกษา**
 อนุบาล- ประถมศึกษา- โรงเรียนสองภาษา- โรงเรียนสามภาษา

**แหล่งข้อมูลอื่น**
หมวดหมู่:โรงเรียนในอำเภอพนัสนิคม
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2465
หมวดหมู่:นางแบบญี่ปุ่น

ญี่ปุ่น
หมวดหมู่:นักเดินแบบญี่ปุ่น
หมวดหมู่:ผู้หญิงญี่ปุ่นแบ่งตามอาชีพ
อดุล วิเชียรเจริญ

ศาสตราจารย์ อดุล วิเชียรเจริญ อดีตประธานคณะกรรมการแห่งชาติว่าด้วยอนุสัญญาคุ้มครองมรดกโลก เกิดวันที่ 25 สิงหาคม พ.ศ. 2469 เป็นชาวเพชรบุรี คณบดีคนแรกของคณะศิลปศาสตร์ มหาวิทยาลัยธรรมศาสตร์ พ้นจากตำแหน่งคณบดีคณะศิลปศาสตร์ มหาวิทยาลัยธรรมศาสตร์ในวันที่ 1 กรกฎาคม พ.ศ. 2519 ตามคำสั่งคณะปฏิรูปการปกครองแผ่นดิน ที่ 36/2519 สมรสกับคุณหญิง กนิษฐา วิเชียรเจริญ มีบุตรธิดา 3 คน คือ- นายเอม วิเชียรเจริญ (สมรสกับ นางสาวศศี จินดาวณิค) - นางอานิก อัมระนันทน์ (สมรสกับ ดร.ปิยสวัสดิ์ อัมระนันทน์ อดีตรัฐมนตรีว่าการกระทรวงพลังงาน) - นายอาจ วิเชียรเจริญ (สมรสกับ ม.ล.วัลลีวรรณ วรวรรณ)

**การศึกษา**
จบการศึกษาระดับประถมศึกษาจากโรงเรียนวัดพระทรง และมัธยมศึกษาปีที่ 6 จากโรงเรียนวัดคงคาราม จังหวัดเพชรบุรี เตรียมปริญญา จากมหาวิทยาลัยวิชาธรรมศาสตร์และการเมือง รุ่นที่ 7 เมื่อ พ.ศ. 2488 และธรรมศาสตร์บัณฑิต (ธ.บ.) จากมหาวิทยาลัยธรรมศาสตร์ เมื่อ พ.ศ. 2493 	
จบปริญญาโทและเอกด้านความสัมพันธ์ระหว่างประเทศ (Master of International Relations) และ ปริญญาเอก (Doctor of Philosophy of International relations and Organization) จากมหาวิทยาลัยอเมริกัน (American University) สหรัฐอเมริกา เมื่อ พ.ศ. 2494

**การทำงาน**
ศ.อดุล วิเชียรเจริญ หรือ ศ.ดร.อดุล วิเชียรเจริญ เคยได้รับแต่งตั้งเป็นประธานคณะกรรมการแห่งชาติว่าด้วยอนุสัญญาคุ้มครองมรดกโลก และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ดำรงตำแหน่งอธิการบดีมหาวิทยาลัยศิลปากร คนที่ 8 ระหว่าง พ.ศ. 2518 - พ.ศ. 2522
ดำรงตำแหน่งนายกสภามหาวิทยาลัยศิลปากร คนที่ 6 ระหว่าง 18 กันยายน พ.ศ. 2529 - 28 มิถุนายน พ.ศ. 2531 และระหว่าง 29 มิถุนายน พ.ศ. 2531 - 28 มิถุนายน พ.ศ. 2533

**เสียชีวิต**
อดุล วิเชียรเจริญ เสียชีวิตวันที่ 21 มกราคม พ.ศ. 2561 มีพิธีพระราชทานพระพิธีธรรมสวดพระอภิธรรม ณ ศาลากลางน้ำ วัดเทพศิรินทราวาส ราชวรวิหารระหว่างวันที่ 21 มกราคม พ.ศ. 2561 ถึง 28 มกราคม พ.ศ. 2561
ต่อมา วันที่ 27 พฤษภาคม พ.ศ. 2561 สมเด็จพระเทพรัตนราชสุดาฯ สยามบรมราชกุมารี เสด็จ พระราชทานเพลิงศพ

**เครื่องราชอิสริยาภรณ์**
สาขารัฐศาสตร์และการบริหาร

**อ้างอิง**
หมวดหมู่:นักวิชาการจากจังหวัดเพชรบุรี
หมวดหมู่:นักประวัติศาสตร์ชาวไทย
หมวดหมู่:ศาสตราจารย์
หมวดหมู่:อธิการบดีมหาวิทยาลัยศิลปากร
หมวดหมู่:สมาชิกสภานิติบัญญัติแห่งชาติ
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนมัธยมวัดเบญจมบพิตร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:นายกสภามหาวิทยาลัยศิลปากร
รายชื่อปฏิบัติการทางทหารระหว่างสงครามโลกครั้งที่สอง

== แนวรบด้านตะวันตก**
ปฏิบัติการสิงโตทะเล (Operation Sealion)
ปฏิบัติการนี้เป็นปฏิบัติการสำหรับการยกพลขึ้นเกาะอังกฤษของกองทัพนาซีเยอรมัน ซึ่งการจะยกพลขึ้นได้นั้นต้องทำการถล่มกองทัพเรือและกองทัพอากาศของอังกฤษให้สิ้นซากเสียก่อนแล้วค่อยทำการยกพลขึ้นบก แม้ว่ากองทัพอากาศของเยอรมนีจะถล่มกรุงลอนดอนและอีกหลายๆ เมืองในอังกฤษจนได้รับความเสียหายอย่างหนัก แต่ก็ไม่สามารถทำให้อังกฤษยอมแพ้ได้ และอังกฤษยังได้รับกำลังเสริมเพิ่มเติมจากสหรัฐอเมริกา และประเทศเครือจักรภพอีก จนกระทั่งวันที่ 31 ตุลาคม ค.ศ.1940 กองทัพอากาศเยอรมนีได้ยุติการถล่มเกาะอังกฤษ สิ่งที่ทำให้อังกฤษสามารถต่อสู้กับกองทัพอากาศเยอรมนีได้เพราะว่าอังกฤษได้มีการพัฒนาระบบเรดาห์ในการค้นหาเครื่องบินของกองทัพเยอรมัน จึงทำให้อังกฤษมีการเตรียมตัวเพื่อ
รับมือการโจมตีได้ทันท่วงที

**แนวรบด้านตะวันออก**
ปฏิบัติการบาร์บารอสซา (Operation Barbarossa)
เป็นปฏิบัติการที่กองทัพนาซีใช้ในการรุกรานสหภาพโซเวียตเมื่อวันที่ 22 มิถุนายน ค.ศ. 1941 ซึ่งหลังจากที่ฝรั่งเศสได้ลงนามยอมแพ้ต่อกองทัพนาซีครบ 1 ปีพอดี โดยปฏิบัติการนี้กองทัพฝ่ายอักษะใช้กำลังทหารประมาณ 5,600,000 คน ส่วนสหภาพโซเวียตมีกำลังทหารในการป้องกันในช่วงนั้นประมาณ 2,900,000 คน โดยปฏิบัติการครั้งนี้แบ่งออกเป็น 3 สาย คือ สายที่ 1 มุ่งตรงไปยังเมืองเลนินกราดเพื่อตัดเส้นทางการลำเลียงอาวุธและยังทำให้สหภาพโซเวียตถูกตัดขาดจากโลกภายนอก สายที่ 2 ยึดเมืองทางตอนกลางแล้วมุ่งตรงไปยังกรุงมอสโก และส่วนที่ 3 มุ่งตรงไปยังเมืองเคียฟ (เมืองหลวงของยูเครนในปัจจุบัน) แล้วมุ่งตรงไปยังลุ่มแม่น้ำวอลกาเพื่อยึดเมืองสตาลินกราด ซึ่งในตอนต้นของปฏิบัติการนี้ทางกองทัพฝ่ายอักษะเกือบประสบความสำเร็จในการยึดครองสหภาพโซเวียต เนื่องจากอยู่ห่างจากนครหลวงมอสโกเพียง 40 ไมล์เท่านั้นและกองทัพแดงของโซเวียตในช่วงต้นๆ ต้องเสียทหารไปกว่า 5 ล้านคน ส่วนที่เมืองสตาลินกราดนั้นกองทัพฝ่ายอักษะไม่สามารถที่จะตีแตกได้เพราะการป้องกันอันเข้มแข็งของกองทัพแดง ซึ่งในเมืองนี้จะเป็นจุดชี้ชะตาแห่งชัยชนะระหว่างกองทัพแดงและกองทัพนาซี แต่ในที่สุดกองทัพแดงก็สามารถกำชัยชนะมาได้ในที่สุด ในปฏิบัติการนี้นั้นแม้ว่าสหภาพโซเวียตจะมีชัยชนะเหนือกองทัพฝ่ายอักษะ แต่ก็ต้องแลกมาด้วยการสังเวยชีวิตของประชากรและกำลังทหารกว่า 27 ล้านคน และอาวุธอีกหลายล้านตัน จนกระทั่งกองทัพแดงตีโต้ตอบกลับจนทำให้ฝ่ายอักษะแพ้สงครามในที่สุด และสาเหตุนี้เองที่ทำให้เป็นการเปิดโอกาสให้สหภาพโซเวียตเข้ายึดครองประเทศแถบยุโรปกลางและบอลข่านได้อย่างง่ายดาย
หมวดหมู่:ปฏิบัติการทางทหาร
วิทยาลัยการอาชีพพนัสนิคม

วิทยาลัยการอาชีพพนัสนิคม เป็นสถานศึกษาสังกัดสำนักงานคณะกรรมการการอาชีวศึกษา กระทรวงศึกษาธิการ ในอำเภอพนัสนิคม จังหวัดชลบุรี

**ประวัติ**
วิทยาลัยการอาชีพพนัสนิคม  เป็นสถานศึกษาสังกัดสำนักงานคณะกรรมการการอาชีวศึกษา กระทรวงศึกษาธิการ จัดตั้งขึ้นตามนโยบายการขยายโอกาสทางการศึกษาวิชาชีพของกระทรวงศึกษาธิการ  โดยเริ่มจากการจัดตั้งคณะทำงานศึกษาโอกาสความเป็นไปได้ในการจดตั้งขึ้น ซึ่งผลการศึกษาพบว่าการจัดตั้งวิทยาลัยขึ้นที่อำเภอพนัสนิคมนั้น  มีความเหมาะสมทั้งในด้านของนักศึกษาที่คาดว่าจะเข้าศึกษาต่อในพื้นที่บริการและด้านศักยภาพในการขยายตัวทางด้านการค้าอุตสาหกรรมที่เพิ่มขึ้นทุกปี  ดังนั้นจึงมีการเสนอโครงการจัดตั้งวิทยาลัยฯขึ้น  และนำเข้าสู่การพิจารณาของกรมอาชีวศึกษา ในปี  พ.ศ. 2536 โดยจัดหาพื้นที่ซึ่งเป็นที่ดินสาธารณประโยชน์และอยู่ในความดูแลของสภาตำบลนาเริก อำเภอพนัสนิคม จำนวนพื้นที่  46 ไร่  2 งาน  60 ตารางวา  อยู่ติดกับศูนย์ขยายพันธุ์พืชที่  19 (ทางหลวงแผ่นดินหมายเลข  331)และห่างจากเทศบาลเมืองพนัสนิคม  ประมาณ  10  กิโลเมตร  ได้รับอนุมัติให้ประกาศจัดตั้งเมื่อ วันที่  31  พฤษภาคม  2536 ตามประกาศจัดตั้งวิทยาลัยการอาชีพระดับอำเภอ
เปิดสอนในระดับประกาศนียบัตรวิชาชีพ (ปวช) และระดับประกาศนียบัตรวิชาชีพชั้นสูง(ปวส) มีการดำเนินการทางการศึกษาใน
- แผนกวิชาคอมพิวเตอร์ธุรกิจ- แผนกวิชาการขาย- แผนกวิชาบัญชี- แผนกวิชาช่างเชื่อม- แผนกวิชาช่างอิเล็กทรอนิกส์- แผนกวิชาช่างยนต์- แผนกวิชาช่างไฟฟ้ากำลัง

**หลักสูตรการศึกษา**


**คุณสมบัติผู้เข้าศึกษาต่อ**
 ระดับ ปวช. - สำเร็จการศึกษาระดับมัธยมศึกษาตอนต้น (ม.3 ) หรือเทียบเท่า- ระดับ ปวส. - สำเร็จการศึกษาระดับ ปวช. ระดับมัธยมศึกษาตอนปลาย (ม.6) หรือเทียบเท่า

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:วิทยาลัยการอาชีพในประเทศไทย
หมวดหมู่:สถานศึกษาในอำเภอพนัสนิคม
หมวดหมู่:สถาบันอาชีวศึกษาในจังหวัดชลบุรี
คะซุกิ ยะโนะ

คะซุกิ ยะโนะ (Yano Kazuki) เกิดวันที่ 29 ธันวาคม  พ.ศ. 2500 ที่ประเทศญี่ปุ่น เป็นนักแสดงละครใบ้ชาวญี่ปุ่น และมามีชื่อเสียงในฐานะเป็นนักแสดงในประเทศไทย

**ประวัติ**
เป็นนักแสดงละครใบ้ชาวญี่ปุ่น ที่เข้ามาทำการแสดงในประเทศไทย และเริ่มมีผลงานทางด้านโฆษณา และภาพยนตร์ต่าง ๆ ตามผลงาน

**ข้อมูลส่วนตัว**
 ชื่อจริง : คะซุกิ ยะโนะ (Yano Kazuki)- วันเกิด : 29- ส่วนสูง : 172 เซนติเมตร

**ผลงาน**

**ละคร**
 2554 หมวดโอภาส รับบท โชตะ รับเชิญตอน ความลับของซุป'ตาร์ (ช่อง 9)- 2556 บุญผ่อง รับบท ไซโตะ (ไทยพีบีเอส)- 2564 Oh My Boss นายคะอย่ามาอ่อย รับบท ฮาโซเบะ (GMM25)

**ภาพยนตร์**
พ.ศ. 2547 
**ตุ๊กแกผี รับบท มาเอดะ ซู
พ.ศ. 2549 
** ซีซันส์เชนจ์ เพราะอากาศเปลี่ยนแปลงบ่อย รับบท อ.จิทาโระ
** แก๊งชะนีกับอีแอบ รับบท เคนจัง
พ.ศ. 2550 
** ตำนานสมเด็จพระนเรศวรมหาราช ภาคองค์ประกันหงสา รับบท ออกญาเสนาภิมุข
** ตำนานสมเด็จพระนเรศวรมหาราช ภาคประกาศอิสรภาพ รับบท ออกญาเสนาภิมุข
พ.ศ. 2552
** รถไฟฟ้า มาหานะเธอ รับบท อดีตเจ้านายของเหมยลี่
** แต๋วเตะตีนระเบิด รับบท คุณครูฟูจิ ยาโยอิ โออิชิ
พ.ศ. 2553
** บิดพิภพทะลุโลก รับบท ดร.วิลเลี่ยม

**โฆษณา**
 ลิโพวิตันดี- เนสกาแฟ

**อ้างอิง**
  หนังดี-  Dream House date=2009-01-31 -  บทความจากบอร์ดเฉลียงfix-attempted=yes 

**แหล่งข้อมูลอื่น**
  IMDb
หมวดหมู่:นักแสดงชายชาวไทย
หมวดหมู่:นักแสดงละครใบ้ญี่ปุ่น
หมวดหมู่:บุคคลที่เกิดในปี พ.ศ. 2500
หมวดหมู่:ชาวญี่ปุ่นในประเทศไทย‎
หมวดหมู่:ชาวญี่ปุ่นเชื้อสายเกาหลี
หมวดหมู่:นักแสดงชายชาวญี่ปุ่น
ดาวดึงส์

ไฟล์:Mtmerucosmology01.jpg|thumb|300px|จิตรกรรมเรื่องไตรภูมิ แสดงที่ตั้งของสวรรค์ชั้นดาวดึงส์บนยอดเขาพระสุเมรุ
ไฟล์:Thagyamin Nat.jpg|thumb|150px|ท้าวสักกะ เทวาธิบดีแห่งสวรรค์ชั้นดาวดึงส์ (ศิลปะพม่า)
ดาวดึงส์ (Tāvatiṃsa) ตาวติงฺสา หรือ ตรัยตรึงศ์, ไตรตรึงษ์ (त्रायस्त्रिंश ตฺรายสฺตฺริศ) เป็นสวรรค์ชั้นที่ 2 ในฉกามาพจร ถัดจากสวรรค์ชั้นจาตุมหาราชิกาขึ้นไป 336,000,000 วา หรือ 168,000 กิโลเมตร ตั้งอยู่บนยอดเขาพระสุเมรุอันสูง 80,000 โยชน์ ซึ่งเป็นจุดสูงที่สุดที่ยังเชื่อมอยู่กับมนุสสภูมิหรือโลกมนุษย์ (อาจเทียบได้กับยอดเขาโอลิมปัสในตำนานเทพปกรณัมกรีก) อาณาบริเวณโดยรอบ 80,000 ตารางโยชน์ มีท้าวสักกะหรือพระอินทร์เป็นผู้ปกครอง
เมืองบนสวรรค์ชั้นดาวดึงส์เป็นเมืองใหญ่ที่สร้างอย่างงดงามด้วยทองและแก้ว 7 ประการ มีเสียงดนตรีบรรเลงอยู่อย่างไพเราะ กลางเมืองดาวดึงส์มีปราสาทใหญ่ที่งดงามเป็นที่ประทับของพระอินทร์
บนสวรรค์ชั้นนี้มีอุทยานที่งดงามมากอยู่ 4 แห่ง คือ
# นันทวนุทยาน หรือ สวนนันทวัน (สวนที่รื่นรมย์) ตั้งอยู่ทางทิศตะวันออกของสวรรค์ชั้นดาวดึงส์ ในสวนด้านที่ใกล้กับตัวเมืองมีสระใหญ่ 2 สระ สระหนึ่งมีชื่อว่า สระนันทาโบกขรณี อีกสระหนึ่งมีชื่อว่า จุลนันทาโบกขรณี มีแผ่นศิลา 2 แผ่น แผ่นหนึ่งมีชื่อว่า นันทาปริถิปาสาณ อีกแผ่นหนึ่งมีชื่อว่า จุลนันทาปริถิปาสาณ เป็นศิลาที่มีรัศมีเรืองรอง เมื่อจับดูจะรู้สึกว่านิ่มเหมือนขนสัตว์  
# ผรุสกวัน หรือ ปารุสกวัน (ป่าลิ้นจี่) ตั้งอยู่ทางทิศใต้ของสวรรค์ชั้นดาวดึงส์ ในอุทยานนี้ด้านใกล้ตัวเมือง มีสระใหญ่ 2 สระ สระหนึ่งมีชื่อว่า ภัทราโบกขรณี อีกสระหนึ่งมีชื่อว่า สุภัทราโบกขรณี มีก้อนแก้วใส 2 ก้อน ก้อนหนึ่งมีชื่อว่า ภัทราปริถิปาสาณ อีกก้อนหนึ่งมีชื่อว่า สุภัทราปริถิปาสาณ เป็นแก้วเกลี้ยงและอ่อนนุ่ม
# จิตรลดาวัน (ป่ามีเถาวัลย์หลากสีสวยงาม) ตั้งอยู่ทางทิศตะวันตกของสวรรค์ชั้นดาวดึงส์ สระในอุทยานนี้มีชื่อว่า จิตรโบกขรณี และจุลจิตรโบกขรณี ส่วนแผ่นศิลาแก้วในอุทยานนี้แผ่นหนึ่งมีชื่อว่า จิตรปาสาณ อีกแผ่นหนึ่งมีชื่อว่า จุลจิตรปาสาณ
# สักกวัน หรือ มิสกวัน (ป่าไม้ระคน) ตั้งอยู่ทางทิศเหนือของสวรรค์ชั้นดาวดึงส์ สระใหญ่ในอุทยานนี้มีชื่อว่า ธรรมาโบกขรณี และสุธรรมาโบกขรณี ส่วนแผ่นศิลาแก้วมีชื่อว่า ธรรมาปริถิปาสาณ และสุธรรมาปิริถิปาสาณ

**อ้างอิง**
หมวดหมู่:คำศัพท์ศาสนาพุทธ
หมวดหมู่:จักรวาลวิทยาในศาสนาพุทธ
ดับเบิลยูดับเบิลยูอี สแมคดาวน์

เวทืยุคแรกของสแมคดาวน์
ไฟล์:WWESmackdownHD.jpg|thumb|220px|SmackDowns version of the universal WWE HD set used from January 25, 2008 to present.
ดับเบิลยูดับเบิลยูอี สแมคดาวน์ เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) เดิมนับตั้งแต่การเปิดตัวในปี ค.ศ. 1999 รายการ SmackDown ได้เคยออกอากาศในทุกคืนวันพฤหัสบดี แต่ในคืนวันที่ 9 กันยายน ค.ศ. 2005 ได้ทำการย้ายเวลาไปอยู่ในคืนวันศุกร์แทน รวมเวลาฉาย กว่า 10 ปี โดยที่ค่าย SmackDown ในปัจจุบันเป็นหนึ่งในสามรายการหลักของ WWE โดยมีรายการอื่นคือ รอว์ และ ดับเบิลยูดับเบิลยูอี เอ็นเอ็กซ์ที
โดยรายการสแมคดาวน์ นั้นจะทำการถ่ายทอดสดรายการในวันศุกร์สำหรับในประเทศไทย จะออกอากาศผ่านการถ่ายทอดสดจากประเทศสหรัฐอเมริกาในทุกวันเสาร์ เวลา 07.00 น. - 09.00 น. ทางช่อง 3BB Sport One

**ประวัติ**
SmackDown! (ชื่อเดิม) ได้ออกอากาศครั้งแรกเมื่อวันที่ 26 เมษายน ค.ศ. 1999 ทางช่อง UPN

**ตอนพิเศษ**

**ผู้จัดการทั่วไป**

**ผู้บรรยาย**

**ผู้ประกาศ**

**ช่วงที่เกิดขึ้นประจำ**

**โลโก้ของสแมคดาวน์**

**อ้างอิง**

**แหล่งข้อมูลอื่น**
  WWE SmackDown at wwenewsraw.com date=2017-09-18 - WWE SmackDown- WWE SmackDown
หมวดหมู่:รายการโทรทัศน์ของดับเบิลยูดับเบิลยูอี
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2542
หมวดหมู่:รายการโทรทัศน์อเมริกันที่ถ่ายทอดสด
อีซีดับเบิลยู (ดับเบิลยูดับเบิลยูอี)

ไฟล์:WWECWHD.jpg|right|thumb|175px|ECW's version of the universal WWE HD set used from January 22, 2008-February 16, 2010.
อีซีดับเบิลยูออนซายฟาย เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์เรสต์ลิงเอ็นเตอร์เทนเมนต์(WWE) โดยรื้อฟื้นมาจากสมัยที่ยังเป็นสมาคมมวยปล้ำอิสระในช่วงปี 1992 ถึงปี 2001 โดยได้เปิดตัว เมื่อวันที่ 13 มิถุนายน ค.ศ. 2006 ในรูปแบบรายการโทรทัศน์รายสัปดาห์
ECW ได้ออกอากาศทางช่อง  Sci Fi Channel ในสหรัฐอเมริกา, X-Treme Sports ในแคนาดา, Sky Sports 3 ในสหราชอาณาจักร และ สาธารณรัฐไอร์แลนด์ ในปัจจุบันใช้ชื่อใหม่ว่า WWE NXT ตั้งแต่ วันที่ 23 กุมภาพันธ์ 2010

**ผู้จัดการทั่วไป**

**ผู้บรรยาย**

**ผู้ประกาศ**

**อ้างอิง**

**แหล่งข้อมูลอื่น**
 ECW- ECW
หมวดหมู่:รายการโทรทัศน์ของดับเบิลยูดับเบิลยูอี
หมวดหมู่:รายการของเอ็กซ์ตรีมแชมเปี้ยนชิพเรสต์ลิง
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2549
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2553
หมวดหมู่:รายการโทรทัศน์ภาษาอังกฤษ
เมอร์ลิน

เมอร์ลิน ในจินตนาการของศิลปินในคริสต์ศตวรรษที่ 13
เมอร์ลิน (Merlin) เป็นพ่อมดในตำนานของกษัตริย์อาร์เทอร์กับอัศวินโต๊ะกลม ในยุคของประวัติศาสตร์อังกฤษตอนต้น ราวประมาณคริสต์ศตวรรษที่ 5 มีตำนานและวรรณกรรมเล่าขานถึงอภินิหารต่าง ๆ 
พ่อมดเมอร์ลินเป็นที่รู้จักกันมาก ในตำนานท่านเป็นผู้ที่พากษัตริย์อาร์เทอร์ไปหาดาบเอกซ์แคลิเบอร์ และเป็นผู้ที่รอบรู้มากซ้ำยังมีเวทมนตร์ที่แข็งแกร่ง ท่านมีลูกศิษย์คนหนึ่งซึ่งได้ทรยศท่านในภายหลังและท่านเป็นพ่อมดผู้ยิ่งใหญ่แห่งยุค

**ตำนานพ่อมดเมอร์ลิน**
ประวัติของพ่อมดเมอร์ลินมีเค้าโครงบางอย่างที่พอจะยืนยันได้ว่ามีตัวตนอยู่จริง ตำนานมหัศจรรย์เกี่ยวกับพ่อมดเมอร์ลินมีอยู่มากมายเล่ากันว่า เขาคือผู้จัดเรียงก้อนหินมหึมาที่สโตนเฮนจ์ เพื่อเป็นที่ระลึกแก่เหล่าทหารของกษัตริย์อาร์เทอร์ บ้างก็ว่าเมอร์ลินสามารถหยั่งรู้อนาคตได้อย่างชัดแจ้ง เนื่องจากเขาเป็นผู้ที่มีชีวิตย้อนหลัง กล่าวคือคนทั่วไปจะใช้ชีวิตจากอดีตไปสู่อนาคต แต่เมอร์ลินจะใช้ชีวิตจากอนาคตย้อนมาสู่อดีต เมื่อเขาเคยผ่านอนาคตมาก่อนแล้ว จึงทำให้ทราบเรื่องราวที่จะเกิดขึ้นต่อไป

บทบาทของพ่อมดเมอร์ลินที่คนทั่วโลกจดจำได้ คือการเป็นอาจารย์และเป็นที่ปรึกษาให้แก่กษัตริย์อาร์เทอร์ สมัยที่กษัตริย์อาร์เทอร์ยังเป็นทารกแบเบาะอยู่นั้น ก็โดนคำสั่งจากพระราชบิดาให้ประหารชีวิต กวีชื่อว่า อัลเฟรด ลอร์ด เทนนีสัน ได้เล่าถึงตำนานตอนนี้เอาไว้ในบทกวีดังนี้

"ท่ามกลางความโศกเศร้าและเหงาหงอย
อาร์เทอร์น้อยกำเนิดมาน่าสงสาร
ต้องหลบซ่อนตัวตนให้พ้นพาล
อยู่กับท่านเมอร์ลินสิ้นกังวล
ด้วยยูเทอร์ผู้บิดาจิตป่าเถื่อน
ร้ายเสมือนสัตว์ป่าน่าฉงน
เหลิงอำนาจเกรงลูกชายทำลายตน
จึงคิดฆ่าเพื่อให้พ้นทางตนไป
เมอร์ลินนำเด็กน้อยให้แอนตัน
ผู้ผูกพันกับยูเทอร์เกลอรุ่นใหญ่
เซอร์แอนตันกับภรรยามีน้ำใจ
เลี้ยงอาร์เทอร์ด้วยห่วงใยและเมตตา
ส่วนกษัตริย์ยูเทอร์ผู้เห่อเหิม
นับวันเพิ่มความร้ายกาจพิฆาตฆ่า
อาณาจักรล่มสลายไม่นำพา
หายนะสู่ประชาน่าเศร้าใจ"

เมื่อกษัตริย์อาร์เทอร์เติบใหญ่ขึ้นมา เมอร์ลินก็ยืนหยัดอยู่เคียงข้างเขาเสมอ กษัตริย์อาร์เทอร์เอาชนะศัตรูแห่งอังกฤษมาได้นับครั้งไม่ถ้วน เพราะอาศัยสติปัญญาอันฉลาดและเวทมนตร์วิเศษของพ่อมดเมอร์ลินคอยช่วยเหลือ เมื่อหมดสิ้นยุคสมัยของกษัตริย์อาร์เทอร์ พ่อมดเมอร์ลินก็หายสาบสูญไป บางตำนานเล่าว่า เมอร์ลินถูกเลดีออฟเดอะเลก ผู้ซึ่งเป็นสตรีที่เขาหลงรัก ล่อลวงให้ไปสร้างเสาวิเศษ แล้วเธอก็ใช้เสาวิเศษนั้นจองจำเมอร์ลินอยู่ที่นั่นไปชั่วนิรันดร์ 

**อ้างอิง**
หมวดหมู่:ตำนานกษัตริย์อาเธอร์
หมวดหมู่:ตัวละครที่เป็นพ่อมด
หมวดหมู่:ตัวละครที่เป็นครึ่งปิศาจ
หมวดหมู่:ตัวละครที่เป็นนกเค้าแมว
หมวดหมู่:ตัวละครที่เป็นผู้เผยพระวจนะ
หมวดหมู่:ตัวละครที่เป็นนักดาราศาสตร์
หมวดหมู่:ตัวละครในบันเทิงคดีที่ใช้เวทมนตร์
หมวดหมู่:ตัวละครในบันเทิงคดีที่มีสภาวะทางการแพทย์และสภาวะทางจิต
โฮโจ อูจิมาซะ

โฮโจ อูจิมาซะ
โฮโจ อูจิมาซะ (พ.ศ. 2081 – 10 สิงหาคม พ.ศ. 2133) เป็นไดเมียวที่ปกครองเขตคันโตของญี่ปุ่นในยุคเซงโงะกุ

**ประวัติ**
อูจิมาซะเป็นลูกของ โฮโจ อุจิยะซุ และขึ้นครองตระกูลโฮโจใน พ.ศ. 2103 เป็นรุ่นที่ 4 อูจิมาซะไม่ใช่เป็นนักรบที่เก่งกาจ แต่เป็นไดเมียวที่มีความสามารถพอเพียง อูจิมาซะได้อยู่ในปราสาทโอดาวาระมานาน เขาได้สร้างเสริมความไมตรีกับตระกูลทาเคดะที่รบกันช่วง พ.ศ. 2113 พอเป็นพันธมิตรกันเรียบร้อย ตระกูลอูเอซูงิที่เป็นคู่ปรับกับตระกูลทะเคะดะนั้นก็เกิดความโกรธ อุเอะซุงิ เค็งชิง ได้ยกทัพมาแต่ก็บุกไม่เข้า อูจิมาซะส่งทหารไป 2,000 นายไปสนับสนุนทัพทะเคะดะ ที่กำลังสู้กับโทกูงาวะ อิเอยาซุ ที่ตอนหลังอิเอยาสุพ่ายในศึกทุ่งมิตะงะฮะระ 
หลังจากทาเกดะ ชิงเง็งตาย และเรื่องระหว่างโอดะ โนบูนางะ และบุตรของชิงเง็ง ทาเกดะ คะสึโยะริ สู้กันที่นางาชิโนะ คะสึโยะริพ่ายแพ้ แล้วโฮโจก็แตกตัวออกจากทะเคะดะ โฮโจมีน้องชายนาม อุเอะซุงิ คะเงโทะระ ที่ตอนหลังได้ถูก เคนชินรับไปเป็นบุตรบุญธรรม แต่แล้วก็เกิดความวุ่นวายขึ้นเมื่อคะเงโทะระ และ อุเอะซุงิ คะเงะคะสึ แย่งกันเป็นไดเมียวของตระกูลอุเอะซุงิ คะเงะโทะระตัดสินใจฆ่าตัวตาย อูจิมาซะนำทัพมาช่วยไม่ทัน ใน พ.ศ. 2121 ตระกูลคู่อาฆาตอุเอะซุงิ และตระกูลทาเกดะได้เป็นพันธมิตรกัน และคะสึโยะริก็เริ่มทำศึกกับอูจิมาซะใน พ.ศ. 2123 และระหว่างทั้ง 2 ตระกูลสู้กัน ทัพผสมระหว่างโนะบุนะงะและอิะเอะยะซุได้บุกเข้าดินแดนของคะสึโยะริจนคะสึโยะริต้องพ่ายลงและเป็นจุดจบของตระกูลทะเคะดะ ลูกชายของอูจิมาซะ โฮโจ อุจินะโอ ได้แต่งงานกับลูกสาวของอิเอะยะซุเพื่อเป็นการเชื่อมสัมพันธ์ระหว่าง 2 ตระกูล

**ศึกโอดะวะระ**
ใน พ.ศ. 2133 โทะโยะโตะมิ ฮิเดะโยะชิ ได้เริ่มรุกรานเขตคันโตนั่นก็คือ เขตของโฮโจซึ่งอิเอะยะซุได้เข้าร่วมกับฮิเดะโยะชิบุกปราสาทโอดะวะระด้วย การล้อมปราสาทเริ่มยืดเยื้อนานจนเสบียงของโฮโจเริ่มลดน้อยลง โฮโจ อูจิมาซะได้ยอมจำนนในสิงหาคม ฮิเดโยชิได้ไว้ชีวิตพวกโฮโจไว้ รวมทั้งปราสาทโอดะวะระ แต่อูจิมาซะ และน้องชายของเขา โฮโจ อุจิเทะรุ ได้ทำเซ็ปปุกุหรือฮาราคีรี
*โฮโจ อูจิมาซะ นั้นมีนินจาที่เลื่องชื่อ ฟูมะ โคทาโร่ เป็นลูกน้องของเขาด้วย

**แหล่งข้อมูลอื่น**
 ชีวประวัติของ โฮโจ อูจิมาซะ date=2007-11-18 
หมวดหมู่:บุคคลที่เกิดในปี พ.ศ. 2081
หมวดหมู่:ไดเมียว
หมวดหมู่:บุคคลในยุคอาซูจิ–โมโมยามะ
หมวดหมู่:เซ็ปปูกุ
หมวดหมู่:ผู้ถูกบังคับให้ฆ่าตัวตาย
แบรม สโตกเกอร์

แบรม สโตกเกอร์ (Bram Stoker) มีชื่อจริงว่า เอบราแฮม สโตกเกอร์ (Abraham Stoker) เกิดเมื่อวันที่ 8 พฤศจิกายน ค.ศ. 1847 ที่กรุงดับลิน ประเทศไอร์แลนด์ เป็นบุตรชายคนที่ 3 จากบรรดาพี่น้องทั้งหมด 7 คน  บิดาของสโตกเกอร์เป็นข้าราชการ ส่วนมารดาซึ่งเป็นนักเรียกร้องสิทธิสตรีรุ่นแรก ๆ เมื่อวัยเด็กสโตกเกอร์เป็นเด็กร่างกายอ่อนแอมาก จนไม่สามารถที่จะยืนตัวตรงได้จนกระทั่งอายุ 7 ขวบ ทำให้เป็นคนช่างฝันและจินตนาการและชอบอ่านหนังสือ สโตกเกอร์ชื่นชอบในเรื่องประวัติศาสตร์ยุโรป, การเล่นแร่แปรธาตุ และที่ชอบมากที่สุดคือเรื่องเกี่ยวกับแวมไพร์ ผีร้ายตามความเชื่อของชาวยุโรปในยุคกลาง ซึ่งได้กลายเป็นแรงบันดาลใจให้กับงานเขียนวรรณคดีชิ้นสำคัญต่อไป
เมื่อโตขึ้นเป็นวัยรุ่น สโตกเกอร์กลับมีร่างกายแข็งแรงถึงขนาดเป็นนักกีฬาแชมป์ของโรงเรียนโดยเฉพาะฟุตบอล สโตกเกอร์เรียนจบจากวิทยาลัยทรินิตี (Trinity College) ในดับลิน จากนั้นก็เข้ารับราชการตามรอยบิดา พร้อมกับเริ่มเขียนบทความลงในหนังสือพิมพ์ดิไอริชเอ็กโค (The Irish Echo) และได้รู้จักกับเหล่านักเขียน นักแสดงจากลอนดอน  ในที่สุดเมื่ออายุ 31 ปี เพื่อนนักแสดงละครเวทีของเชกสเปียร์ชาวอังกฤษชื่อ เฮนรี เออร์วิง (Henry Irving) ช่วยให้เขาได้งานบริหารพิพิธภัณฑ์ไลซีอัมเทียเตอร์ในลอนดอน (Lyceum Theatre) สโตกเกอร์แต่งงาน มีลูกชายหนึ่งคน แต่ต่อมาก็อยู่แยกกับภรรยา แต่ก็ยังไปปรากฏตัวร่วมกันเมื่อออกงานสังคม 
งานเขียนทั้งหมดของสโตกเกอร์มีทั้งหมด 32 เรื่อง ทั้งนวนิยาย, สารคดี, เรื่องสั้นและงานวิจารณ์ แต่ทั้งหมดนี้ไม่มีเรื่องไหนที่จะประสบความสำเร็จเท่า แดรกคูลา ในปี ค.ศ. 1897 ซึ่งกล่าวกันว่าสโตกเกอร์ได้แนวคิดเกี่ยวกับแวมไพร์นี้มาจากฝันร้ายของเขาเอง จากนั้นเขาก็ได้ศึกษาค้นคว้าเกี่ยวกับเรื่องแวมไพร์นี้อย่างจริงจังในห้องสมุด
สโตกเกอร์เสียชีวิตด้วยด้วยอาการเส้นเลือดในสมองแตกเมื่ออายุได้ 64 ปี เมื่อวันที่ 20 เมษายน ค.ศ. 1912 ที่กรุงลอนดอน
2455

**อ้างอิง**
  ประวัติจากIMDb

**แหล่งข้อมูลอื่น**
  เว็บไซต์แบรม สโตกเกอร์-  เว็บไซต์สโตกเกอร์-แดรกคูลา date=2008-03-06 -  Bram Stoker
หมวดหมู่:บุคคลที่เกิดในปี พ.ศ. 2390
หมวดหมู่:นักเขียนนวนิยายชาวอังกฤษ
หมวดหมู่:นักเขียนเรื่องสั้นชาวอังกฤษ
หมวดหมู่:นักเขียนนวนิยายชาวไอริช
หมวดหมู่:นักเขียนเรื่องสั้นชาวไอริช
หมวดหมู่:เสียชีวิตจากโรคหลอดเลือดสมอง
หมวดหมู่:บุคคลจากดับลิน
การุณยฆาต

ไฟล์:Legality of euthanasia.svg|thumb|350px|right|สถานะทางกฎหมายของการุณยฆาตทั่วโลก:date=September 2020
การุณยฆาต (euthanasia) เป็นการยุติชีวิตโดยเจตนาเพื่อให้พ้นจากความเจ็บปวดทรมาน
กฎหมายเกี่ยวกับการุณยฆาตนั้นแตกต่างกันไปในแต่ละประเทศ ในสหราชอาณาจักร คณะกรรมาธิการวิสามัญว่าด้วยจริยธรรมทางการแพทย์ ของสภาขุนนาง นิยามการุณยฆาตไว้ว่า เป็น "การเข้าแทรกแซงโดยไตร่ตรองไว้ก่อน โดยมีเจตนาอย่างชัดแจ้งเป็นการยุติชีวิตชีวิตหนึ่ง เพื่อระงับความทรมานที่ไม่อาจเยียวยาได้" ในเนเธอร์แลนด์และเบลเยียม การุณยฆาตเป็นที่เข้าใจว่าหมายถึง "การที่แพทย์ยุติชีวิตของผู้ป่วยตามคำร้องขอของผู้ป่วย" แต่ในกฎหมายเองไม่ปรากฏการใช้คำว่า "การุณยฆาต" หากแต่รับแนวคิดเรื่องนี้ไว้ภายใต้นิยามอย่างกว้าง ๆ ว่า หมายถึง "การสงเคราะห์ให้ฆ่าตัวตาย และการยุติชีวิตตามคำร้องขอ"
การุณยฆาตแบ่งออกเป็นหลายประเภท คือ โดยสมัครใจ (voluntary), โดยไม่สมัครใจ (non-voluntary), และโดยขัดกับความประสงค์ (involuntary)- การุณยฆาตโดยสมัครใจ เป็นการกระทำที่ถูกกฎหมายในบางประเทศ- การุณยฆาตโดยไม่สมัครใจ (เช่น กรณีที่ไม่สามารถแสวงหาความยินยอมของผู้ป่วยได้) เป็นการกระทำที่ผิดกฎหมายในทุกประเทศ- การุณยฆาตโดยขัดกับความประสงค์ (เช่น ไม่สอบถามความยินยอมหรือโดยขัดกับความต้องการของผู้ป่วย) เป็นการกระทำที่ผิดกฎหมายในทุกประเทศ และมักถือว่าเป็นการฆ่า
นับแต่ ค.ศ. 2006 การุณยฆาตเป็นหัวเรื่องทางชีวจริยธรรมที่ได้รับการวิจัยถี่ที่สุด และในบางประเทศ การุณยฆาตก่อให้เกิดการโต้แย้งสาธารณะอย่างแบ่งฝักฝ่ายในประเด็นทางศีลธรรม จริยธรรม และกฎหมาย หลาย ๆ ประเทศอนุญาตให้กระทำการุณยฆาตเชิงรับ (passive euthanasia) เช่น ตัดการรักษา ได้ในบางพฤติการณ์ ส่วนการุณยฆาตเชิงรุก (active euthanasia) เช่น เร่งความตาย เป็นการกระทำที่ถูกกฎหมายหรือยอมรับให้ถูกกฎหมายในไม่กี่ประเทศ ในจำนวนนี้ได้แก่ เบลเยียม แคนาดา และสวิตเซอร์แลนด์ ซึ่งกำหนดเงื่อนไขโดยเจาะจงและกำหนดให้ต้องได้รับอนุญาตจากผู้เชี่ยวชาญ นอกจากนี้ ในบางประเทศ เช่น ไนจีเรีย ซาอุดีอาระเบีย และปากีสถาน แทบไม่มีผู้สนับสนุนการุณยฆาตเชิงรุก

**อ้างอิง**
หมวดหมู่:มนุษยฆาต
หมวดหมู่:ความตาย
หมวดหมู่:อาชญากรรม
หมวดหมู่:สาเหตุการเสียชีวิต
หมวดหมู่:จริยธรรมทางการแพทย์
หมวดหมู่:การุณยฆาต
พระเจ้าบรมวงศ์เธอ กรมหมื่นจิตรภักดี

พระเจ้าบรมวงศ์เธอ กรมหมื่นจิตรภักดี  (16 กุมภาพันธ์ พ.ศ. 2330 - 12 เมษายน พ.ศ. 2368) มีพระนามเดิมว่า พระองค์เจ้าทับ ประสูติเมื่อวันศุกร์ เดือน 3 แรม 14 ค่ำ ปีมะเมีย อัฐศก จุลศักราช 1148 ตรงกับวันที่ 16 กุมภาพันธ์ พ.ศ. 2329 (ปัจจุบันคือ พ.ศ. 2330) เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาน้อย และเป็นองค์ต้นราชสกุล ทัพพะกุล
ราชสกุลทัพพะกุล
ในปี พ.ศ. 2356 พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ สถาปนาขึ้นเป็น กรมหมื่นจิตรภักดี และโปรดให้กำกับกรมช่างสิบหมู่และกรมช่างหล่อ
พระเจ้าบรมวงศ์เธอ กรมหมื่นจิตรภักดี สิ้นพระชนม์เมื่อวันอังคาร เดือน 5 แรม 10 ค่ำ ปีระกา สัปตศก จุลศักราช 1187 ตรงกับวันที่ 12 เมษายน พ.ศ. 2368 สิริพระชันษา 38 ปี

**พระโอรสและพระธิดา**
 หม่อมเจ้าหญิงไภ ทัพพะกุล- หม่อมเจ้าหญิงใหญ่ ทัพพะกุล- หม่อมเจ้าหญิงขาว ทัพพะกุล (ไม่มีข้อมูล - 1 ธันวาคม พ.ศ. 2453)- หม่อมเจ้าหญิงหนูเล็ก ทัพพะกุล- หม่อมเจ้าหญิงกลับเมฆ ทัพพะกุล (พ.ศ. 2368 - 10 พฤษภาคม พ.ศ. 2421)- หม่อมเจ้าชาย (ไม่ทราบพระนาม) ทัพพะกุล

**พระเกียรติยศ**

**พระอิสริยยศ**
 พระเจ้าลูกยาเธอ พระองค์เจ้าทับ (16 กุมภาพันธ์ พ.ศ. 2330 - 7 กันยายน พ.ศ. 2352)- พระเจ้าน้องยาเธอ พระองค์เจ้าทับ (7 กันยายน พ.ศ. 2352 - พ.ศ. 2356)- พระเจ้าน้องยาเธอ กรมหมื่นจิตรภักดี (พ.ศ. 2356 - 21 กรกฎาคม พ.ศ. 2367)- พระเจ้าบรมวงศ์เธอ กรมหมื่นจิตรภักดี (21 กรกฎาคม พ.ศ. 2367 - ปัจจุบัน)

**พงศาวลี**

**อ้างอิง**
หมวดหมู่:พระราชโอรสในรัชกาลที่ 1
หมวดหมู่:พระเจ้าบรมวงศ์เธอ ชั้น 1
หมวดหมู่:พระองค์เจ้าชาย
หมวดหมู่:กรมหมื่น
หมวดหมู่:ราชสกุลทัพพะกุล
ฮะมัด บิน เคาะลีฟะฮ์ อาล ษานี

เชคฮะมัด บิน เคาะลีฟะฮ์ อาล ษานี เจ้าผู้ครองรัฐพระองค์ที่ 7 แห่งรัฐกาตาร์ (ประสูติ 1 มกราคม พ.ศ. 2495) เป็นพระโอรสพระองค์ที่ 2 ในเชคเคาะลีฟะฮ์ บิน ฮะมัด อาล ษานี เจ้าผู้ครองรัฐองค์ที่ 6 แห่งรัฐกาตาร์ เสด็จขึ้นครองราชย์เมื่อวันที่ 27 มิถุนายน พ.ศ. 2538 และ พระองค์ทรงละราชสมบัติให้พระโอรสองค์ที่ 4 วันที่ 26 มิถุนายน พ.ศ. 2556 เชคตะมีม บิน อะหมัด เคาะลีฟะฮ์ ฮาล ษานี เสด็จขึ้นครองราชย์แทนพระองค์

**พระราชประวัติ**

**การศึกษา**
ทรงสำเร็จการศึกษาจากวิทยาลัยการทหารจากสหราชอาณาจักร เมื่อปี พ.ศ. 2514 ต่อมาทรงเข้ารับราชการทหารในกองทัพกาตาร์

**พระกรณียกิจ**
ทรงสนพระทัยและทรงอุปถัมภ์ด้านการกีฬาและกิจการเยาวชน โดยทรงเป็นประธานคณะมนตรีเพื่อสวัสดิการเยาวชน ในปี พ.ศ.  2522 – 2534 อีกทั้งยังทรงมีบทบาทสำคัญในกิจการสื่อมวลชน โดยประทานพระอนุญาตและทรงสนับสนุนด้านการเงิน ในการตั้งสำนักงานข่าวโทรทัศน์อัลญะซีเราะฮ์แห่งกาตาร์ด้วย

**ความสัมพันธ์ไทยกับกาตาร์**
เชคฮะมัด บิน เคาะลีฟะฮ์ อาล ษานี เสด็จเยือนราชอาณาจักรไทยอย่างเป็นทางการ ในฐานะแขกของรัฐบาลครั้งแรกเมื่อวันที่ 12-15 เมษายน พ.ศ. 2549 และการเสด็จมาทรงร่วมงานฉลองสิริราชสมบัติครบ 60 ปี พ.ศ. 2549 พร้อมด้วยโมซา บินตินัซเซอร์ อัลมิซเนด พระชายาโดยเสด็จด้วย

**อ้างอิง**

**แหล่งข้อมูลอื่น**
5398
*person/khalifa-al-thani- Denver Post article on His Highness Sheikh Hamad Bin Khalifa Al-Thani and his rise to power- Stargate date=2023-04-06  Photo of Sheikh Hamad Bin Khalifa's yacht no. 1- Constellation date=2022-04-07  Photo of Sheikh Hamad Bin Khalifa's yacht no. 2
*3105112
หมวดหมู่:เจ้าผู้ครองรัฐกาตาร์
หมวดหมู่:รัฐมนตรีกาตาร์
หมวดหมู่:พระมหากษัตริย์ผู้ทรงสละราชสมบัติ
สถานีย่อย:การทหาร/วันนี้ในอดีต/9 มิถุนายน

9 มิถุนายน- พ.ศ. 2487 (ค.ศ. 1944) - สงครามโลกครั้งที่สอง: สตาลินสั่งการให้กองทัพแดงโจมตีฟินแลนด์ก่อนที่จะมุ่งหน้าไปยังกรุงเบอร์ลิน
จดหมายเหตุเดือนมิถุนายน